गुरु ब्रह्मानंद ने हमेशा वैदिक प्रचार किया : विवेकानंद
गुरुब्रह्मानंदसरस्वती के 107वें जन्मोत्सव पर बणी आश्रम पूंडरी में आयोजित तीन दिवसीय कार्यक्रम सुबह विश्वशांति गायत्री महायज्ञ में पूर्णाहुति के साथ संपन्न हो गए। हजारों श्रद्धालुओं द्वारा यज्ञ में आहुतियां डाली गई भंडारे का आयोजन किया गया।
अध्यक्षता स्वामी बलेश्वरानंद सरस्वती ने की मुख्य रूप से गुरु के शिष्य स्वामी विवेकानंद सरस्वती प्रभात आश्रम मेरठ ने कार्यक्रम में भाग लिया। अपने प्रवचनों में उन्होंने गुरु के जीवन पर प्रकाश डालते हुए कहा कि गुरु ने अपना पूरा जीवन प्राणी कल्याण में लगा दिया। उन्होंने नारी शिक्षा पर बल दिया, वहीं हिंदू संस्कृति और वैदिक प्रचार भी किया। गुरु ने छुआछूत का भी विरोध किया और जरूरतमंदों की सेवा को अपना धर्म समझा। गुरु ने शिक्षा और ज्ञान के माध्यम से अंधकार में भटक रहे लोगों को प्रकाश की ओर ले जाने का काम किया। गुरु ने यज्ञ परंपरा को आगे बढ़ाते हुए लोगों को प्रतिदिन अपने घर में यज्ञ करने के लिए प्रेरित किया। मंच संचालन राजपाल बहादुर ने किया। मौके पर फतेसिंह पूर्व पार्षद, रघुबीर गोलन, संदीप आर्य, अक्षपाल, आचार्य भरत, महात्मा दयानंद सरस्वती, स्वामी भगवतानंद भी मौजूद थे।
पूंडरी : स्वामी विवेकानंद जी को सम्मानित करते स्वामी बलेश्वरानंद।
hin_Deva hin_Deva hin_Deva hin_Deva